Bugun, 4 oktyabr kuni FIFA kengashining yig‘ilishi bo‘lib o‘tib, unda 2030 yilgi jahon chempionati mezbonlik uchun ariza topshirgan barcha mamlakatlarda bo‘lib o‘tishiga qaror qilindi. Foto: Getty Images Unga ko‘ra, 2030 yilgi jahon chempionati 3ta qit’adagi 6ta mamlakatda o‘tkaziladi. Aksariyat o‘yinlarga Marokash, Ispaniya va Portugaliya mezbonlik qiladi. Uchta o‘yin esa Janubiy Amerika qit’asida bo‘lib o‘tadi. Turnirning ochilish o‘yini Urugvayda bo‘lib o‘tsa, Argentina va Paragvay ham guruhdagi dastlabki o‘yinini muxlislari qarshisida o‘tkazadi. Final o‘yini esa Madriddagi «Santyago Bernabeu» o‘yingohida o‘tkazilishi rejalashtirilgan. Qayd etish joiz, 2030 yilda ilk jahon chempionati o‘tkazilganiga 100 yil to‘ladi. O‘sha turnirga Urugvay mezbonlik qilgandi. Ma’lumot uchun, JCh-2026 AQSh, Kanada va Meksika maydonlarida bo‘lib o‘tadi. Turnirda 48 jamoa ishtirok etadi.